Čistoća Opuzen, d.o.o.

Matice hrvatske 9

20355 Opuzen

OIB: 76374489207

**Energetska obnova zgrade na adresi Zagrebačka 4 i 6**

**(obnova pročelja i zamjena vanjske stolarije) u Opuzenu**

**ev.br. 01/16**

**DOKUMENTACIJA O NABAVI**

**za nabavu**

**REFERENTNA OZNAKA POZIVA: PDP\_4c2.2**

Opuzen, prosinac 2016. godine

**UVODNI DIO**

Ovu dokumentaciju za nadmetanje i propisani postupak nabave primjenjuju osobe koje nisu obveznici Zakona o javnoj nabavi - pravne osobe i obrtnici koji, u skladu s odredbama Zakona o javnoj nabavi (NN br. 90/11, 83/13, 143/13 i 13/14, u daljnjem tekstu: Zakon), odnosno u skladu s odredbama Zakona koji je na snazi u trenutku početka postupka nabave (početkom postupka nabave smatra se poziv na dostavu ponude ili objava Obavijesti o nabavi), nisu obveznici Zakona (u daljnjem tekstu: NOJN).

Nabava se provodi u skladu s Aneksom 2. Poziva - Postupci nabave za osobe koje nisu obveznici Zakona o javnoj nabavi, primjenjujući sljedeća načela:

- načelo racionalnog i efikasnog trošenja javnih sredstava (osigurava da se dodijeljena sredstva koriste optimalno i odgovorno, u svrhu ispunjavanja ciljeva na najbolji mogući način i uz minimalne troškove),

- načelo slobodnog kretanja roba i usluga te načelo slobode poslovnog nastana (omogućava samozaposlenim osobama i stručnjacima ili pravnim osobama koji zakonito obavljaju djelatnost u jednoj od država članica da: (i) trajno i neprekidno obavljaju gospodarsku djelatnost u drugoj državi članici (sloboda poslovnog nastana ili (ii) privremeno nude i pružaju svoje usluge u drugim državama članicama, zadržavajući poslovni nastan u svojoj zemlji podrijetla),

- načelo jednakog postupanja i nediskriminacije (osigurava svim ponuditeljima pravo na jednako postupanje, koje podrazumijeva pravo dostavljanja i pregleda i ocjene ponude na jednak način, kao i pravo da njihova ponuda bude odabrana, bez diskriminacije na temelju kriterija kao što su npr. dob, invalidnost, nacionalnost, rasa ili religija),

- načelo transparentnosti (osigurava vidljivost i javnost podataka o postupku nabave, koje moraju biti jasno definirane i dostupne zainteresiranim stranama),

- načelo uzajamnog priznavanja (osigurava slobodno kretanje roba i usluga koje su zakonito pružene, proizvedene ili prodane u drugoj državi članici, bez obzira na postojanje nacionalnih tehničkih propisa u državama članicama odredišta),

- načelo izbjegavanja sukoba interesa,

- načelo zaštite tržišnog natjecanja.

Temeljem javnog poziva Ministarstva graditeljstva referentna oznaka poziva PDP\_4c2.2, objavljenog 17.10.2016., za dodjelu bespovratnih sredstava za energetsku obnovu višestambenih zgrada, osiguranih iz Europskog fonda za regionalni razvoj, Čistoća Opuzen, d.o.o., Matice hrvatske 9, 20355 Opuzen, OIB: 76374489207, provodi postupak nabave Energetska obnova zgrade na adresi Zagrebačka 4 i 6 (obnova pročelja i zamjena vanjske stolarije) u Opuzenu, ev.br. 01/16.

**UPUTE ZA PRIPREMU I PODNOŠENJE PONUDE**

**1. PODACI O NARUČITELJU**

Naručitelj: Čistoća Opuzen, d.o.o.

Matice hrvatske 9, 20355 Opuzen

OIB 76374489207

Telefon: 020-671-999, fax.: 020-671-422

e-mail: info@cistoca-opuzen.hr

**2. OSOBA ZADUŽENA ZA KOMUNIKACIJU S PONUDITELJIMA:**

Ivanka Zonjić, d.i.a., Čistoća Opuzen, d.o.o., Opuzen, Matice hrvatske 9, telefon: 020-671-999.

Dokumentacija za nadmetanje, Troškovnik i obrasci mogu se preuzeti u elektronskom obliku na internetskoj stranici Čistoće Opuzen, d.o.o., www.cistoca-opuzen.hr.

**3. EVIDENCIJSKI BROJ NABAVE**

Evidencijski broj nabave: 01/16.

**4. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Čistoća Opuzen, d.o.o. nema gospodarskih subjekata s kojima ne smije sklapati ugovore o nabavi.

**5. OPIS PREDMETA NABAVE**

Predmet nabave je energetska obnova zgrade koja uključuje obnovu pročelja zgrade i zamjenu vanjske stolarije, a sve sukladno Glavnom projektu rekonstrukcije i troškovniku.

**6. OPIS I OZNAKA GRUPA PREDMETA NABAVE**

U ovom postupku nabave nije dozvoljeno nuđenje po grupama predmeta nabave.

**7. PROCIJENJENA VRIJEDNOST I KOLIČINA PREDMETA NABAVE**

Procijenjena vrijednost nabave iznosi: 1.493.831,60 kn bez PDV-a.

Količina predmeta nabave određena je u Troškovniku.

**8. TEHNIČKE SPECIFIKACIJE I TROŠKOVNIK**

a) Tehničke specifikacije predmeta nabave određene su u Troškovniku.

b) Odabrani ponuditelj će u svrhu dokazivanja tehničkih specifikacija prije sklapanja ugovora dostaviti Izjave o svojstvima za proizvode i materijale koje planira ugraditi.

**9. MJESTO IZVOĐENJA RADOVA**

Mjesto izvođenja radova Zagrebačka 4 i 6, Opuzen.

**10. ROK IZVRŠENJA RADOVA**

U roku od 90 (devedeset) radnih dana od dana stupanja ugovora na snagu, kako je to opisano u članku 99. stavak 3. i 4. Zakona o javnoj nabavi.

Ugovor stupa na snagu danom potpisivanja ugovora o sufinciranju, temeljem javnog poziva Ministarstva graditeljstva referentna oznaka poziva PDP\_4c2.2, objavljenog 17.10.2016., za dodjelu bespovratnih sredstava za energetsku obnovu višestambenih

zgrada, osiguranih iz Europskog fonda za regionalni razvoj.

**11. Razlozi isključenja ponuditelja**

Naručitelj će isključiti ponuditelja iz postupka nabave:

**11.1.** ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

c) teroristička kaznena djela ili kaznena djela povezana s terorističkim aktivnostima, dječji radi i drugi oblici trgovanja ljudima

**Za potrebe utvrđivanja okolnosti iz točke 11.1. gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca računajući od dana početka postupka nabave. (Obrazac 2)**

Naručitelj može tijekom postupka nabave radi provjere okolnosti iz točke 11.1. od tijela nadležnog za vođenje kaznene evidencije i razmjenu tih podataka s drugim državama za bilo kojeg natjecatelja, ponuditelja ili osobu po zakonu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju. Ako nije u mogućnosti pribaviti tu potvrdu,a radi provjere okolnosti iz točke 11.1. javni naručitelj može od ponuditelja zatražiti da u primjerenom roku dostavi važeći:

1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta, ili

2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije iz točke 1. ovoga stavka, ili

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz točke 1. i 2. ili oni ne obuhvaćaju sva kaznena djela iz točke 11.1. ove dokumentacije.

**11.2.** ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

**Za potrebe utvrđivanja okolnosti iz točke 11.2. gospodarski subjekt u ponudi ili zahtjevu za sudjelovanje dostavlja**:

1. potvrdu Porezne uprave o stanju duga koja ne smije biti starija od 30 dana računajući od dana početka postupka nabave, ili

2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1., ili

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana početka postupka javne nabave, ako se u državi sjedišta gospodarskog subjekta ne izdaje potvrda iz točke 1. ili jednakovrijedni dokument iz točke 2.

**12. Uvjeti sposobnosti gospodarskih subjekata (ponuditelja) i dokazi sposobnosti**

Ponuditelj mora dokazati pravnu i poslovnu sposobnost, tehničku i stručnu sposobnost te financijsku sposobnost, sljedećim dokazima sposobnosti koji se obvezno prilažu uz ponudu.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, naručitelj može radi provjere istinitosti podataka:

- od ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**NARUČITELJ IMA PRAVO NAKON OTVARANJA PONUDA, ALI PRIJE DONOŠENJA ODLUKE O ODABIRU ZATRAŽITI DOKAZE O SPOSOBNOSTI KOJE PONUDITELJ NIJE DOSTAVIO, KOJI SU NEPOTPUNI I/ILI NJIHOVA POJAŠNJENJA**

**12.1. Pravna i poslovna sposobnost**

Ponuditelj mora u ponudi dokazati svoj **upis u sudski, obrtni, strukovni ili drugi odgovarajući registar** države sjedišta gospodarskog subjekta. Ako se predmetni dokaz ne izdaje u državi sjedišta gospodarskog subjekta, gospodarski subjekt može dostaviti odgovarajuću izjavu s ovjerom potpisa kod nadležnog tijela.

Izvod ili izjava ne smije biti starija od 3 (tri) mjeseca računajući od dana slanja Poziva na dostavu ponuda.

**12.2. Tehnička i stručna sposobnost**

**12.2.1.** Kao dokaz tehničke i stručne sposobnosti ponuditelj u ponudi dostavlja **popis ugovora** (Obrazac 4.)

Popis ugovora o izvršenim radovima u godini u kojoj je započeo postupak nabave i tijekom tri godine koje prethode toj godini. Popis ugovora sadrži iznos, datum pružene usluge i naziv druge ugovorne strane. Ako je potrebno, javni naručitelj može izravno od druge ugovorne strane zatražiti provjeru istinitosti potvrde.

Popis ugovora ispunjava sam ponuditelj, uz koji prilaže potvrde o urednom ispunjenju ugovora koje daje druga ugovorna strana iz navedenih ugovora.

Potvrde o uredno ispunjenim ugovorima moraju sadržavati slijedeće podatke:

- vrijednost ugovora

- datum izvršenja radova

- naziv druge ugovorne strane, kontakt osoba i telefon

Dokaz iz ove točke mora biti razmjeran predmetu nabave na način da zbroj vrijednosti svih ugovora nije manji od procijenjene vrijednosti nabave iz ovog postupka.

**12.2.2.** Ostali dokazi tehničke sposobnosti ponuditelja kojima ponuditelj dokazuje sposobnost za izvršenje predmeta nabave, kao npr. popis stručnjaka i njihovih stručnih kvalifikacija, alati, uređaji i ostala tehnička oprema, prosječan godišnji broj radnika i dr. Dokazi moraju biti proporcionalni obimu predmeta nabave. Ponuditelj može o traženim dokazima sposobnosti dati potpisanu izjavu.

Gospodarski subjekt može se, po potrebi, za određene ugovore, osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu.

**12.3. Financijska sposobnost**

Minimalnu razinu financijske sposobnosti zadovoljiti će ponuditelj čiji je minimalni prosječni godišnji prihod u prethodne tri godine, najmanje u iznosu procijenjene vrijednosti nabave za koju podnosi ponudu (u slučaju nuđenja po grupama). Navedeno se dokazuje potpisanom izjavom (Obrazac 3, točka 2). Naručitelj zadržava pravo da do trenutka potpisa ugovora zatraži od odabranog ponuditelja Račun dobiti i gubitka i/ili Bilancu za navedene godine kako bi utvrdio ispravnost izjave.

Dokaz iz točke 12.1. dostavljaju svi članovi zajednice ponuditelja i podizvoditelji. U slučaju zajednice ponuditelja, članovi zajednice kumulativno dokazuju sposobnost iz točki 12.2. i 12.3.

Dokazi se prilažu u neovjerenoj preslici, na hrvatskom jeziku; neovjerenom preslikom smatra se i neovjereni ispis elektroničke isprave. Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika svih onih dokumenata koji su traženi ovom točkom Dokumentacije, a koje izdaju nadležna tijela.

Ukoliko je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Gospodarski subjekt može se, po potrebi, za određene ugovore, osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu.

**13. SADRŽAJ, OBLIK, NAČIN IZRADE I NAČIN DOSTAVE PONUDA**

**13.1. Sadržaj ponude**

Ponudu sačinjavaju ispunjeni i od ovlaštene osobe ponuditelja potpisani i ovjereni:

- Ponudbeni list (Obrazac 1)

- Izjava o nekažnjavanju (Obrazac 2)

- Izjava tehničkoj i financijskoj sposobnosti (Obrazac 3)

- Dokazi da ne postoje obvezni razlozi za isključenje

- Dokazi sposobnosti

- Popis ugovora i potvrde o izvršenim uslugama u 2016. godini i tijekom prethodne tri (3) godine (Obrazac 4)

- Izjava o solidarnoj odgovornosti zajednice ponuditelja (Obrazac 5)

- Popunjeni i ovjereni troškovnik (Obrazac 6)

- Ponuda pohranjena na elektroničkom mediju za pohranu podataka, uvezano u ponudi

Sve tražene izjave i obrasce ponuditelji su dužni dostaviti s ispunjenim svim stavkama odnosno traženim podacima.

Ponuditelj ne smije mijenjati ili brisati originalni tekst Poziva na dostavu ponuda ili bilo kojeg obrasca iz poziva na dostavu ponuda.

Obrazac ponude, sve stranice troškovnika i sve izjave koje potpisuje i ovjerava ponuditelj, moraju biti potpisane od strane ovlaštene osobe gospodarskog subjekta.

**13.2. Oblik i način izrade ponuda**

Ponuda mora biti izrađena u papirnatom obliku na način naznačen u Pozivu na dostavu ponuda. Sve stranice ponude moraju biti numerirane na način broj stranice / ukupan broj stranica.

Dijelovi ponude kao što su uzorci, katalozi, mediji za pohranjivanje podataka i slično koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskoga subjekta.

**13.3. Način dostave ponuda**

Ponude se dostavljaju u sjedište Naručitelja: ČISTOĆA OPUZEN, d.o.o., Matice hrvatske 9, 20355 Opuzen, svaki radni dan od 10:00 do 15:00 sati ili preporučenom poštanskom pošiljkom s povratnicom na navedenu adresu.

Ponuditelji dostavljaju ponudu u zatvorenoj omotnici.

Na omotnici ponude mora biti naznačen naziv i adresa naručitelja, naziv i adresa ponuditelja, naziv predmeta nabave, naznaka „NE OTVARAJ – PONUDA“ -, odnosno mora stajati oznaka slijedećeg izgleda:

**ČISTOĆA OPUZEN, d.o.o.**

**Matice hrvatske 9**

**20355 Opuzen**

 **„Energetska obnova zgrade na adresi Zagrebačka 4 i 6 (obnova pročelja i**

**zamjena vanjske stolarije)“ - ev.br. 01/16**

**„NE OTVARAJ – PONUDA“**

Na poleđini ili u gornjem lijevom kutu omotnice mora biti naznačeno:

**Naziv i adresa ponuditelja / zajednice ponuditelja**

**OIB ponuditelja / članova zajednice ponuditelja**

Ponude je potrebno dostaviti do **03. siječnja 2017. godine do 10:00 sati** bez obzira na način dostave.

Ponuditelji samostalno određuju način dostave ponude i sam snosi rizik eventualnog gubitka odnosno nepravovremene dostave ponude.

Sve ponude koje nisu predane na ovaj način i u ovom roku neće se otvarati i razmatrati te će biti vraćene ponuditelju.

U roku za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

Izmjena ili dopuna ponude dostavlja se na isti način kao i ponuda s tim da se omotnica dodatno označi tekstom „IZMJENA“ odnosno „DOPUNA“.

Ponuda se ne može mijenjati nakon isteka roka za dostavu ponuda.

Naručitelj će ponuditelju izdati potvrdu o datumu i vremenu primitka ponude, odnosno ovjeriti primitak ponude.

**14. Dopustivost dostave ponuda elektroničkim putem**

Nije dozvoljeno dostavljanje ponude elektroničkim putem.

**15. Dopustivost alternativnih ponuda**

Alternativne ponude nisu dopuštene.

**16. Način izračuna cijene za predmet nabave, sadržaj cijene i način promjene cijene**

Cijena ponude obuhvaća sve stavke troškovnika i piše se brojkama i iskazuje na dvije decimale. U cijenu ponude bez poreza na dodanu vrijednost trebaju biti uračunati svi troškovi i popusti.

PDV se iskazuje zasebno iza cijene ponude.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Ukupnu cijenu ponude čini cijena ponude s PDV-om.

Ponuditelji su dužni ponuditi, tj. upisati jedinične cijene i ukupne cijene za svaku stavku troškovnika na način kako je to određeno u troškovniku.

Jedinična cijena izražena u troškovniku je fiksna i nepromjenjiva.

**17. Provjera računske ispravnosti ponude i objašnjenje neuobičajeno niske cijene**

Naručitelj provjerava računsku ispravnost ponude.

Kada izračuni vezani za pojedinačne stavke troškovnika ili cijenu ponude bez poreza na dodanu vrijednost navedeni u ispravljenom troškovniku u ponudi ne odgovaraju metodologiji izračuna, Naručitelj će ih ispraviti. Kada cijena ponude bez poreza na dodanu vrijednost izražena u troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u troškovniku.

U zahtjevu za prihvat ispravka računske pogreške naručitelj će naznačiti koji je dio ponude ispravljen kao i novu cijenu ponude proizišle nakon ispravka.

Provjera neuobičajeno niske cijene propisana je člankom 91. Zakona o javnoj nabavi:

1) Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke robe, izvođenja radova ili pružanja usluga koji su predmet nabave, javni naručitelj može odbiti takvu ponudu. Kod ocjene cijena javni naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni ugovor o javnoj nabavi.

(2) Prije odbijanja ponude iz stavka 1. ovoga članka javni naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje ugovora. U tu svrhu ponuditelju se daje primjereni rok.

(3) Podaci iz stavka 2. ovoga članka mogu se posebice odnositi na:

1. ekonomičnost u načinu gradnje, proizvodnom procesu ili pružanju usluga,

2. izabrana tehnička rješenja i/ili iznimno povoljne uvjete koji su dostupni ponuditelju pri izvođenju radova, isporuci robe ili pružanju usluga,

3. originalnost radova, robe ili usluga koje nudi ponuditelj,

4. pridržavanje odredaba koje se odnose na poreze, zaštitu okoliša, zaštitu radnoga mjesta i radne uvjete koje su na snazi u mjestu na kojem će se izvoditi radovi, pružati usluge ili isporučivati roba,

(4) Naručitelj mora provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze. Naručitelj provjerava jesu li cijene ekonomski objašnjive i logične, a osobito može provjeriti jesu li u cijeni bitnih stavki sadržani svi troškovi (osoblja, materijala, uređaja, usluga itd.) te je li cijena za tržišno vrednije, odnosno kvalitetnije stavke u pravilu viša nego za tržišno manje vrijedne, odnosno manje kvalitetne stavke.

(5) Ako naručitelj utvrdi da je cijena neuobičajeno niska zbog državne potpore koju je primio ponuditelj, naručitelj smije tu ponudu odbiti samo onda ako ponuditelj, nakon zahtjeva naručitelja unutar primjerenog roka koji je postavio naručitelj, ne dostavi valjan dokaz o zakonito dodijeljenoj državnoj potpori.

(6) Ako odbije ponudu iz razloga navedenog u stavku 5. ovoga članka, naručitelj obvezan je o tome obavijestiti Europsku komisiju u slučaju kada se radi o postupku javne nabave velike vrijednosti.

**18. Valuta u kojoj cijena ponude treba biti izražena**

Cijena ponude izražava se u kunama.

**19. Rok, način i uvjeti plaćanja**

Predujam isključen.

Plaćanje će se izvršiti temeljem računa ovjerenih privremenih i okončane situacije u roku 30 dana od dana ovjere.

**20. Rok valjanosti ponude**

Najmanje 270 dana od dana određenog za dostavu ponude. Naručitelj će odbiti ponudu čiji je rok valjanosti kraći od zahtijevanog. Iz opravdanih razloga, naručitelj može u pisanoj formi tražiti, a ponuditelj će također u pisanoj formi produžiti rok valjanosti ponude. U roku produženja valjanosti ponude niti naručitelj niti ponuditelj neće tražiti izmjenu ponude.

**21. Kriterij odabira najpovoljnije ponude**

Ponuda koja ispunjava sve uvjete iz dokumentacije za nadmetanje i ima najnižu cijenu.

**22. Jezik na kojem se sastavlja ponuda**

Ponuda se podnosi na hrvatskom jeziku i latiničnom pismu.

**23. Jamstvo za ozbiljnost ponude, uredno ispunjenje ugovora i otklanjanje nedostataka u jamstvenom roku**

Jamstvo za ozbiljnost ponude, uredno ispunjenje ugovora i otklanjanje nedostataka u jamstvenom roku daje se u ponudi, u obliku bjanko zadužnice i iznosi najmanje **pet posto (5%)** od vrijednosti ponude s PDV-om.

Kao jamstvo se dostavlja bjanko zadužnica ispostavljena sukladno Pravilniku o registru zadužnica i bjanko zadužnica (NN 115/12 od 18.10. 2012.) - ovjerena i potvrđena od strane javnog bilježnika.

Zadužnica će se naplatiti u slučaju:

- odustajanja ponuditelja od ponude i nepotpisivanja ugovora,

- povrede ugovornih obveza i

- neotklanjanja nedostataka u jamstvenom roku

**24. Datum, vrijeme i mjesto dostave ponuda**

Rok za dostavu ponude a je 03. siječnja 2017. godine u 10:00 sati.

Javno otvaranje ponuda održat će se 03. siječnja 2017. godine u 10:00 sati.

Adresa na koju se dostavljaju ponude je: ČISTOĆA OPUZEN, d.o.o., Matice hrvatske 9, 20355 Opuzen.

Ponude koje Naručitelj primi nakon isteka krajnjeg roka za podnošenje ponuda smatrat će se zakašnjelima, neće biti otvorene i biti će vraćene ponuditeljima koji su ih podnijeli.

**25. Zapisnik o otvaranju i ocjenjivanju ponuda**

Naručitelj otvara i ocjenjuje dostavljene ponude, o čemu se sastavlja zapisnik.

a) Zapisnik o otvaranju i ocjenjivanju ponuda sadržava najmanje:

- naziv i sjedište Naručitelja,

- mjesto te datum i sat početka i završetka otvaranja ponuda,

- predmet nabave,

- vrstu postupka nabave (sukladno ovim pravilima)

- ime i prezime nazočnih osoba te njihove potpise,

- naziv i sjedište ponuditelja, prema redoslijedu zaprimanja ponuda,

- cijenu ponude bez poreza na dodanu vrijednost cijenu ponude s porezom na dodanu vrijednost, osim u slučaju ekonomski najpovoljnije ponude kada cijena nije jedan od kriterija za odabir,

- datum početka i završetka pregleda i ocjene ponuda,

- podatke o pojašnjenju u vezi s dokumentima/ponudama (uključujući podatke o ispravcima računskih pogrešaka), ako ih je bilo,

- popis traženih i dostavljenih jamstava za ozbiljnost ponude, ako ih je Naručitelj tražio,

- analizu ponuda vezano uz ispunjenje zahtijeva u pogledu opisa predmeta nabave i tehničkih specifikacija,

- naziv i sjedište ponuditelja čije ponude se odbijaju, uz obrazloženje razloga za odbijanje (i u slučaju neuobičajeno niske cijene),

- naziv ponuditelja s kojim Naručitelj namjerava sklopiti ugovor o nabavi/ u odnosu na kojega namjerava izdati narudžbenicu,

- popis priloga uz zapisnik (zahtijevani/dostavljeni dokumenti, pojašnjenja, objašnjenja).

b) U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u donosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u dokumentaciji za nadmetanje).

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

c) Naručitelj je obvezan na osnovi rezultata pregleda i ocjene ponuda odbiti:

- ponudu koja nije cjelovita,

- ponudu koja je suprotna odredbama dokumentacije za nadmetanje,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

- ponudu u kojoj pojašnjenjem ili upotpunjavanjem u s kladu s ovim pravilima nije uklonjena pogreška, nedostatak ili nejasnoća,

- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz dokumentacije za nadmetanje,

- ponudu za koju ponuditelj nije pisanim putem prihvatio ispravak računske pogreške.

- ako nisu dostavljena zahtijevana jamstva.

d) Naručitelj je u mogućnosti isključiti ponuditelja samo ako nije udovoljeno uvjetima iz dokumentacije za nadmetanje tj. u skladu s u dokumentaciji navedenim razlozima isključenja.

**26. ROK ZA DONOŠENJE ODLUKE O ODABIRU**

Rok za donošenje odluke o odabiru, odbijanju ili poništenju je u roku od 90 dana od dana isteka roka za dostavu ponude.

Odluka o odabiru postaje izvršna kako je to opisano u članku 99. stav. 3. odnosno danom potpisivanja ugovora o sufinanciranju temeljem javnog poziva Ministarstva graditeljstva referentna oznaka poziva PDP\_4c2.2, objavljenog 17.10.2016., za dodjelu bespovratnih sredstava za energetsku obnovu višestambenih zgrada, osiguranih iz Europskog fonda za regionalni razvoj.

Naručitelj je obvezan u odluci o odabiru i odbijanju navesti slijedeće dijelove odluke:

**26.1. Donošenje odluke o odabiru**

Naručitelj pisanim putem obavještava sve subjekte koji su dostavili ponudu o odabranom ponuditelju, prilažući presliku Odluke o odabiru i Zapisnika o otvaranju i ocjenjivanju ponuda koji sadrže obrazloženje odabira najpovoljnije ponude, razloge isključenja ponuditelja i razloge odbijanja ponuda.

Odluka o odabiru sadržava najmanje:

- naziv i adresu odabranog ponuditelja;

- ukupnu vrijednost odabrane ponude

- ponuditelje koji se isključuju s obrazloženjem isključenja

- ponude koje se odbijaju s obrazloženjem odbijanja

**26.2. Donošenje odluke o poništenju**

Naručitelj će Odluku o odabiru odnosno Odluku o poništenju dostaviti bez odgode zajedno s preslikom Zapisnika o pregledu i ocjeni ponuda svakom ponuditelju preporučenom poštom s povratnicom ili na drugi dokaziv način.

a) Naručitelj poništava postupak nabave ako nakon isteka roka za dostavu ponuda:

- nije pristigla niti jedna ponuda;

- nije dobio unaprijed određen broj valjanih ponuda/niti jednu valjanu4 ponudu;

- nakon odbijanja ponuda ne preostane nijedna valjana ponuda.

b) Ako postoje razlozi za poništenje postupka javne nabave iz točke 26.2 a), Naručitelj bez odgode donosi odluku o poništenju u kojoj navodi:

- predmet nabave (ili grupu predmeta nabave) za koji se donosi odluka o poništenju;

- obrazloženje razloga poništenja;

- rok u kojem će pokrenuti novi postupak za isti ili sličan predmet nabave, ako je primjenjivo;

- datum donošenja i potpis odgovorne osobe;

te istu bez odgode dostavlja gospodarskim subjektima koji su dostavili ponude.

**27. PREGLED LOKACIJE I UVID U PROJEKTNU DOKUMENTACIJU**

Obilazak lokacije moguće je izvršiti tijekom trajanja roka za dostavu ponuda, a najkasnije pet dana prije dana otvaranja ponuda u dogovoru s kontakt osobom gđom. Ivankom Zonjić, d.i.a., tel. 020-671-999, a sve radi procjene troškova, rizika i ostalih elemenata značajnih za izradu ponude.

Uvid u projektnu dokumentaciju može se izvršiti, uz prethodnu najavu kontakt osobi, svakog radnog dana od 08:00 do 14:00 sati u prostorijama Čistoća Opuzen, d.o.o., Opuzen, Matice hrvatske 9.

**28. Način komunikacije**

Naručitelj svu komunikaciju u skladu s ovim pravilima obavlja slanjem telefaksom i/ili poštom i/ili elektroničkim putem ili kombinacijom tih sredstava.

Dostava telefaksom smatra se obavljenom u trenutku kada je telefaks uređaj potvrdio isporuku Poziva (što se dokazuje kopijom izvješća o uspješnoj isporuci). Dostava poštom obavlja se slanjem Poziva preporučeno s povratnicom te se smatra obavljenom u trenutku kada ga je potencijalni ponuditelj zaprimio, što se dokazuje, ako je riječ o fizičkoj osobi potpisom na povratnici odnosno, potpisom ovlaštene osobe pravne osobe ili osobe koja je u pravnoj osobi zadužena za zaprimanje pismena.

Dostava obavijesti elektroničkim putem smatra se obavljenom u trenutku kada je njezino uspješno slanje (eng. Delivery Receipt) zabilježeno na poslužitelju za slanje takvih poruka.

Komunikacija, razmjena i pohrana informacija obavlja se na način da se očuva zaštita i tajnost podataka u skladu s relevantnim nacionalnim propisima.

**29. Povrat dokumentacije**

Ponude i dokumentacija priložena uz ponudu, osim jamstva ponuditelja čija ponuda nije odabrana, ne vraćaju se osim u slučaju zakašnjele ponude i odustajanja ponuditelja od neotvorene ponude.

**30. OSTALO**

Na ovaj postupak se primjenjuju odredbe propisane Javnim pozivom Ministarstva graditeljstva, referentna oznaka poziva PDP\_4C2.2 , objavljenog 17.10.2016., za dodjelu bespovratnih sredstava za energetsku obnovu višestambenih zgrada, osiguranih iz Europskog fonda za regionalni razvoj.

Direktorica

Ivanka Zonjić,d.i.a.